CELEX: 32009R0332
Language: hr
Date: 2009-04-23 00:00:00
Title: Uredba Komisije (EZ) br. 332/2009 od 23. travnja 2009. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

02/Sv. 016
            
            
               HR
            
            
               Službeni list Europske unije
            
            
               126
            
         32009R0332
   
               L 104/3
            
            
               SLUŽBENI LIST EUROPSKE UNIJE
            
            
               23.04.2009.
            
         
      UREDBA KOMISIJE (EZ) br. 332/2009
   od 23. travnja 2009.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a)
   budući da:
   
               (1)
            
            
               Za razvrstavanje nekih proizvoda koji su obuhvaćeni tarifnim brojem 1905 kombinirane nomenklature koja je priložena Uredbi (EEZ) br. 2658/87, treba napraviti razliku između, s jedne strane, proizvoda iz tarifnog podbroja 1905 90 20 i, s druge strane, pripravaka razvrstanih pod tarifni podbroj 1905 90 90.
            
         
               (2)
            
            
               S obzirom na napomene s objašnjenjem Harmoniziranog sustava uz tarifni broj 1905, točka (B), ovaj tarifni broj obuhvaća niz proizvoda napravljenih od brašna ili škrobnih tjestenina, obično pečenih u obliku pločica ili listova.
            
         
               (3)
            
            
               Nije dana definicija za „slične proizvode” uključene u tarifni podbroj 1905 90 20.
            
         
               (4)
            
            
               Problemi su se pojavili u vezi s razvrstavanjem takozvanih „listova tijesta” jer nisu određeni jasni kriteriji za razlikovanje proizvoda iz tarifnih podbrojeva 1905 90 20 i 1905 90 90.
            
         
               (5)
            
            
               Stoga je primjereno dodati dodatnu napomenu uz poglavlje 19. u kojoj se utvrđuje da tarifni podbroj 1905 90 20 obuhvaća samo suhe i krhke proizvode.
            
         
               (6)
            
            
               Uredbu (EEZ) br. 2658/87 treba stoga na odgovarajući način izmijeniti.
            
         
               (7)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   U poglavlju 19. kombinirane nomenklature koja je priložena Uredbi (EEZ) br. 2658/87 dodaje se sljedeća dodatna napomena:
   
      
                  „3.
               
               
                  Tarifni podbroj 1905 90 20 obuhvaća samo suhe i krhke proizvode.”
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. travnja 2009.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.